ઘણીવાર બુદ્ધિશાળી માણસોના સંતાનો ડોબાં પાકે છે. એટલીસ્ટ એમનાં પૂજ્ય પિતાશ્રી અને માતાશ્રી કરતાં તો ડોબાં ખરા જ. એમાં બે તરફના જનીન કામ કરે છે. એટલે જ તો આઈન્સ્ટાઈન, ગેલેલિયો, ન્યુટન, શેક્સપિયર જેવાના સંતાનો વિષે આપણે ખાસ સાંભળ્યું નથી. એમની પત્નીઓ વિષે પણ ખાસ ક્યાં સાંભળ્યું છે? ધર્મેન્દ્રના છોકરાં ડાન્સ કરી શકે તો આશ્ચર્ય થાય. એવું થાય તો પણ એમાં ક્રેડીટ હેમાજીને જ મળે, અને ડૉ. નેનેનાં છોકરાં જો ભણવામાં ડોબાં પાકે તો માધુરીની માર્કશીટ ચેક કરવી પડે.